  Виталий Пронин Россиын туэ нырысьсэ анай-атайёслы ЕГЭ гожтыны луонлык сётӥзы. Удмуртия палэнэ ӧз кыльы. 10-тӥ феврале 11 часын элькунысьтымы вань ёросъёсын но городъёсын усьтӥськизы туала манеръя экзамен сётон интыос. Шоркарын соос 5 вал.10-тӥ феврале 11 часын элькунысьтымы вань ёросъёсын но городъёсын усьтӥськизы туала манеръя экзамен сётон интыос. Шоркарын соос 5 вал. Котькуд ёрослы быдэ 15 мыло-кыдоос люкаськизы. Зэм, 56 номеро гимназиын талэсь тросгес луизы - кык класс усьтӥськиз. Татчы лыктӥзы дышетонъя но наукая министр Алексей Шепталин, Иж город администрациысь дышетонъя управлениен кивалтӥсь Светлана Петрова, дышетон удысысь мукет специалистъёс, депутатъёс...10 час бере ик  люкаськыны кутскизы анай-атайёс но. Ваньзы - Ижысь Индустриальной ёросысь.- Пиналы 8 номеро школаысь 11-тћ классэз йылпумъя, - вера Татьяна Карапетян. - Классэн кивалтӥсез ӵектӥз: оло, эскероды, ЕГЭ гожтыса. Пумит ӧй кариськы. Угось кык ар талэсь азьло бадӟымез пие школаез йылпумъяз ни - пичияк ке но тодӥсько, мар со ЕГЭ. Таиз пие экзаменъёслы вазьгес ик дасяськыны кутскиз ни - котькуд ӝыт КИМ-ёсты (контрольно-измерительной материал) дышетыса пуке. Ачим пичияк шугъяськисько, но уг кышкаськы. Школаын яратоно предметъёсы ӟуч кыл но литература вал.56 номеро гимназилэн одӥгез сэрегез быдэсак дасямын ЕГЭ-лы. Анай-атайёс шып возьмало 11 час вуонэз - соку кутскыны кулэ ЕГЭ.- Малы сокем вазь лыктыны куриды? - кин ке со юатэк  ӧз чида ни.- ЕГЭ сётонын вань куронъёсты чакласьком, - ганяк валэктӥз Иж город администрациысь дышетонъя управлениысь валтӥсь специалист-эксперт Светлана Михайлова. - Нылпиос но экзаменэ вазь лыкто. Чакласьком на, ӧз вунэтэ-а паспортсэс, вань-а сьӧд чернилаен ручказы...Металлоискатель пыр потонлэсь азьло ик алӥзы: телефонъёстэс кельтэ. Кияды луыны кулэ паспорт но ручка гинэ. Киям диктофон возисько на. Но металлоискатель уг лэзьы сое пыртыны! Светлана Михайлова но алэ: ЕГЭ-е лэземын ӧвӧл таӵе арбериосты пыртыны. Диктофонме басьто, журналист луэмме санэ уг басьто. Классэ пырон азьын кинюртэммес пуктыны куризы на: тӥ, пе, ЕГЭ гожтонлэн радлыкеныз тодматэмын.Классын кык наблюдатель. Парталы быдэ - одӥг гинэ ЕГЭ гожтӥсь. 11 часозь ог минут кылемын на. Возьмаськом солэсь ортчемзэ.Тани люкыло ни КИМ-ёсын  конвертъёсты. Ас поннам малпасько: та вакытлэсь нылпиос юзыр-кезьыр луо, дыр - удалтоз-а, уз-а... Но юанъёсты соку ик учкыны уг лэзё. Конверт пушкын 3 бланк. Нырысетӥ кыказ пусъёно на кытысь, кин луэмдэ. Валэкто: «1» интые «I» гинэ гожтоно, «е» луыны кулэ «Е» - сотэк, ужъёсты эскерыкуз, компьютер сураськыны быгатоз. Выльысь 29 ар талэсь азьло вакытъёсам вуи кадь, - экзаменысь потыса ни, вераз дышетонъя но наукая министр А. Шепталин.40 минутлы классын чус луиз - сомында дыр сётӥськиз анай-атайёслы ЕГЭ сётон понна. Сочинение гожтыны ӧз куре. КИМ-ен мыным удалтӥз! Заданиос туж капчиесь - соку ик лӧптӥ. Эсьма, ответъёсме соку ик бланк вылэ гожъяны кутски... кыкетӥ юанэ вуытозь.  Ма, ответэз кылын гожтоно вылэм - нош мон солэсь кыӵе лыдпус улын луэмзэ пусйи...  Эсьма, черновик сярысь соку тодам вайи. Лӧптылонэ лапказ: юанъёс капчиесь, но туж сак луоно. Правилоосты тодэм сяна, кулэ на логика... Туж ӝог ортчо 20 минут, ӝыны час... Час шоры ялан учкылӥсько - дыр кельтоно на валэктонъёсты выльысь эскерыса потыны но бланк вылэ гожтыны.* * *- Выльысь 29 ар талэсь азьло вакытъёсам вуи кадь, - экзаменысь потыса ни, вераз дышетонъя но наукая министр А. Шепталин. - Озьы ик тулкымъяськи но кадь. Бен, кызьы азьло экзаменъёс сётӥм но кызьы соос али радъясько - пӧртэмлыкез бадӟым. Туала нылпиос туж сак луыны кулэ,  тодэмзэ но умойтэм гожтыны медад шедьты шуыса. Зэмзэ верано ке, мон ЕГЭ-лы пумит но ӧвӧл, со понна дур но уг басьтӥськы. Туннэ но мылкыды ӧз воштӥськы....Нош мон озьы ик ӧй вала: тодон-валанъёсме-а, сак луыны быгатэмме-а эскеризы. Но тырши! Нырысь ик угось верамын ӧй вал, анай-атайёслэсь экзаменъёссэс чик уз эскере шуыса. 14-тӥ феврале, пе, йылпумъянъёс луозы. Дыр вуиз - Дышетонъя но наукая министерствоын валэктӥзы: баллъёсты, оценкаосты нокытысь уд шедьтэ, соос ӧвӧл...- Азямы ужпум пуктэмын вал: анай-атайёс мед ас вылазы шӧдозы, мар пыр ортчо нылпиосмы, - валэктӥз министерствоысь дышетонъя управлениен кивалтӥсь Лариса Пластинина.Элина Кумачёва Туспуктэм: udmedu.ru  